**Emlékeztető**

**a Tehetséggondozási Tanács üléséről**

Időpont: **2018.02.15. 13:00**

Helyszín: Szenátusi Terem (Szerb u. 21-23.)

Résztvevők: a mellékelt jelenléti ív szerint

Jegyzőkönyvvezető: Papp Loránd, oktatásfejlesztési ügyvivő

*Dr. Zentai László megnyitja az ülést. Bemutatja Lénárt Krisztinát, az Oktatásfejlesztési és Tehetséggondozási Osztály mb. vezetőjét. A napirendi pontokat a Tanács egyhangúlag elfogadja.*

**Napirendi pontok:**

1. **Beszámoló a 2017. év eredményeiről**

A beszámolót Lénárt Krisztina röviden ismerteti az ülésen. A beszámolót a Tanács egyhangúlag elfogadja.

1. **A Tehetséggondozási Alap 2018. évi költségvetése**

Lénárt Krisztina beszámol a költségvetésről, ismerteti a hozzáférhető maradvány összegek helyzetét, felmerül a maradványok és rendelkezésre álló összegek felhasználásnak, valamint azok szükségletek alapján való átcsoportosításának kérdésköre. Dr. Zentai László megfogalmazza, hogy a költségvetés szűkebbre tervezett verziója tekinthető iránymutatónak, valamint, hogy az alap kimerülése esetén célkitűzése az új pénzügyi forrás elérése. A Tanács kijelenti, hogy a jelenleg is zajló pályázatok lefuttatása közös prioritás. A Tanács a költségvetésről a konkrét pénzösszegek ismeretének hiányában nem szavazott.

1. **Beszámoló az NTP pályázatból finanszírozott TDK Szakmai napról, TDK képzésekről és a terepgyakorlatokról**.

A Tanács a beszámolót elfogadja, az előterjesztővel egyhangúlag egyetért.

1. **2015. évi multidiszciplináris pályázatok értékelése**

Dr. Horváth Ákos megfogalmazza, hogy a pályázatokkal kapcsolatban célszerű lenne indikátorrendszert bevezetni, hogy az eredmények számszerűsíthetőek legyenek. Hozzáteszi, hogy az elmúlt évek tapasztalatairól érdemes lenne összesítést készíteni. Dr. Nagy Balázs álláspontja szerint a pályázat keretein belül tényleges multidiszciplináris munkát tükröző beszámolók készültek. Dr. Zentai László megfogalmazza, hogy érdemes lenne ismét kiírni a pályázatot; a támogatás jól hasznosul.

1. **EuroScience Open Forum 2018 támogatása – javaslat**

Felmerül, hogy a fórum támogatása mennyire célravezető az ELTE számára.Javaslatként elhangzik, hogy a fórum támogatásának megtérülését minden szempontból meg kell vizsgálni. A fórummal kapcsolatban konkrétabb visszacsatolásra van szükség. A Tanács több paramétert és tudományos produktumot kíván megismeri a fórummal kapcsolatban. Dr. Milánkovich András megfogalmazza, hogy a rendelkezésre álló információk nem elégségesek a támogatás megítélését érintő döntéshez. A Tanács a fórumról a szükséges ismeretek hiányában nem szavazott.

*A napirendi ponthoz kapcsolódó feladat és felelős: összeállítás készítése 2016-os program disszeminációjáró; Pásti Gabriella*

*emailes szavazásra bocsátás; Lénárt Krisztina*

1. **OTDK 2019 szervezésének feladatai – javaslat**

Dr. Nagy Balázs ismerteti, hogy 2018. február 16-án a költségvetés tervezéséhez kapcsolódóan megbeszélésre kerül sor a Bölcsészettudományi Karon. A Tanács megfogalmazza, hogy a rendelkezésre álló forrás bővülése miatt a várható résztvevőszám meg fog emelkedni, így új minőségi kritériumok felállítására van szükség. A Tanács az előterjesztő javaslatát, az OTDK project team összeállítását támogatja.

1. **ÚNKP Konferencia szervezése – javaslat**

A jelenlevők megegyeznek abban, hogy a konferencián alapvetően szükség van az eredmények bemutatását követő diszkusszióra. Lénárt Krisztina ismereti, hogy a konferencia logisztikai szervezése megkezdődött. Továbbá, felkéri a TDK kari felelősöket, hogy a konferencia szakmai részének szervezésében vegyenek részt. A felkérést a felelősök elfogadják. Célkitűzés, hogy az ÚNKP A-, B-, valamint C keretének hallgatói témájuknak megfelelően kerüljenek szekciókba a keretüktől függetlenül, ahelyett, hogy keretenként kerülnének párhuzamos szekciókba. Felmerül, hogy az ÁJK-n tartandó júniusi konferencia integrálná a kari ÚNKP ösztöndíjasok előadásait. Lénárt Krisztina a kérést tolmácsolja az intézményi koordinátor felé.

1. **Utazási pályázat Bíráló bizottsági tagok – javaslat**

Lénárt Krisztina javasolja és kéri, hogy az Utazási pályázat Bíráló bizottságának oktatói tagjai 2018-ban ne változzanak. A kérést a Tanács egyhangúlag elfogadja.

1. **A következő félévi tanácsülés időpontja (05.30.)**

Az időpontot a Tanács egyhangúlag elfogadja.

1. **Egyebek**

Jelenleg az Egyetem Stratégiai Adatbázisának (STA) Tehetséggondozás című menüpontjába csak bizonyos témákkal összefüggő adattípusok tölthetők fel. Az oktatók részéről többször is jelentkezett olyan igény, hogy egyéb tudományos/tanulmányi versenyre való felkészítés és azok szervezése is rögzíthető legyen az egyetemi adatbázisban. Dr. Rigó Kinga röviden ismerteti a Stratégiai Adatbázist. Dr. Nagy Balázs megfogalmazza, hogy a teljesítmény mérésére az adott tudományterületek hagyományait figyelembe véve nem alkalmas a rendszer. Dr. Zentai László kiemeli, hogy az adatok rögzítése nem lesz kiválósági szempont, az esélyegyenlőtlenségi tényezőket figyelembe véve. Dr. Rigó Kinga kiemeli, hogy információ nyilvántartására viszont célszerű lenne a Stratégiai Adatbázis használata. Dr. Horváth Ákos hozzáteszi, hogy egy „versenynaptár” összeállításával facilitálható a szervezői kedv, továbbá a naptár minőségbiztosítási szempontból is kedvező lenne. Dr. Zentai László kéri, hogy legyen kísérlet a releváns, szakmai szempontokból is megfelelő események összegzésére. Az összegzésre irányuló kérést a Tanács elfogadja.

*A napirendi ponthoz kapcsolódó feladat és felelős: OTO levélben kéri a kari koordinátorokat, hogy a karok által fontosnak tartott versenyek listáját küldjék meg. A lista összesítése és véglegesítése után SA Irodának küldi; Lénárt Krisztina.*

Budapest, 2018.02.16.

……………………………………………………………………. ………………………………………………………………………

|  |  |
| --- | --- |
| Dr. Nagy Balázs  hitelesítő | Dr. Zentai László  oktatási és tanulmányi ügyek rektorhelyettese |